"SETSWANA PUO YA GAE R-3 MOPHATO 3 SETSWANA PUO YA GAE DITLHOKEGO TSA KGWEDITHARO KGWEDITHARO 1 GO KWALA NAKO E E TSHITSINTSWENG Bonnye jwa nako: Ura le metsotso e le 45 mo bekeng Bogolo jwa nako: Diura di le 2 mo bekeng DITENG/DIKGOPOLO/DIKGONO Mokwalo: Dithuto tse di tlhomameng di dirwa ga 3 ka beke mo metsotsong e le 15 Le fa dithuto tsa mokwalo di tla tota go ikatisa ka go kwala ditlhaka tse di emeng ka nosi le mokwalo o o tshwaraganeng, barutwana ba santse ba ka dirisa mokwalokgatiso go fitlha kwa bofelong jwa kgweditharo ya bobedi. Mofuta wa mokwalokgatiso kgotsa o o tshwaraganeng, o tla itsisiwe ke pholisi ya sekolo/porofense ya gore go kwalwa jang. • Bopa ditlhakannye le ditlhakakgolo mo mokwalong o o tshwaraganeng le go simolola go tshwaraganya ditlhaka tse di farologaneng le go aga mafoko mo mokwalong o o tlhophilweng o o tshwaraganeng • Dirisa didiriswa tsa go kwala ka nepo (sk. phensele, raba, rula) • Kwala mafoko a makhutshwane ka mokwalo o o tshwaraganeng • Tsenya diphatlha mo go maleba mo mafokong a a mo moleng • Kwala polelo sentle le ka nepo mo mokwalokgatisong le mokwalo o o tshwaraganeng Mokwalokopanelo wa ditlhopha le wa morutwana tse dinnye di dirwe gabedi go ya gararo ka beke. Dirisa ditirwana tsa mokwalokopanelo go bontsha tiriso e e nepagetseng ya matshwaopuiso, mopeleto le thutapuo (dipaka, bontsi jj.) Ba neele letlhomeso la go kwala go ba thusa go kwala kgang kgotsa tlhaloso mme o ba kaele ka dikgato tsa thulaganyo ya go kwala. Barutwana ba simolola go itirela dithanodi tsa bona. • Tshwantsha ditshwantsho le go kwala dipolelo go bontsha fa o tlhaloganya kgang • Kwala ditaelo (sk. go tsala) • Abelana ka dikakanyo, mafoko le dipolelo mo kgannyeng ya mo phaposing (mokwalokopanelo) • Dirisa ditshwantsho go tlhopha setlhogo se o kwalang ka sona • Tlotla le tsala ya gago go simolola go ipaakanyetsa go kwala • Botsa dipotso go thusa go ranola tiro ya go kwala • Kwala bonnye temana e le nngwe ya dipolelo di le robedi (jaaka. dikgang tsa gago, kgang ya boitlhamedi, tlhaloso ya tiragalo kgotsa tekelelo) • Kwala le go thadisa dipolelo ka setlhogo, go nna le seabe mo bukeng ya laeborari ya phaposi • Kwala mafoko go dira dipolelo o dirisa ditlhakakgolo, khutlo, letshwao la potso, phegelwana, letshwao la tsiboso le letshwao la ditsejwana • Dirisa kitso ya medumopuo le melao ya mopeleto go kwala mafoko a a sa tlwaelegang • Dirisa pakajaanong, pakapheti le pakatlang ka tshwanelo • Dirisa tumelano ya sediri le lediri ka tshwanelo • Itlhamela lenaane le thanodi ya mafoko o dirise tlhaka e e simololang lefoko jaaka apole, buka, dira, ema, jj. 108 PEGELO YA PHOLISI YA KHARIKHULAMO LE TLHATLHOBO"